**Қосылған құн салығын есептеу мақсаттары үшін тауарлар қалдықтары түрінде айналым бойынша салық тіркелімінің нысанын жасау**

      48. ҚҚС есептеу мақсаттары үшін тауарлар қалдықтары түрінде айналым бойынша салық тіркелімінің нысаны ҚҚС бойынша тіркеу есебінен шығарылған кезде тауарлар қалдықтары түріндегі айналымның мөлшері ҚҚС төлеуші ретінде көрсету үшін арналған.

      49. Осы салық тіркелімінде:

      1) 1-бағанда – жолдың реттік нөмірі;

      2) 2-бағанда – салық төлеушіге меншік құқығында тиесілі тауардың атауы, бұрын есепке жатқызылған ҚҚС сомасы;

      3) 3-бағанда – ҚҚС төлеушінің тауарлар қалдықтары түріндегі айналым мөлшері осы төлеушінің айналым жасау күні бухгалтерлік есепте көрсетілуге жататын (көрсетілген) осындай тауарлардың баланстық құнының мөлшері көрсетіледі.

      Бұл ретте, ҚҚС төлеушінің тауарларының баланстық құны:

      қайта құруға байланысты қосылған құн салығы бойынша оны тіркеу есебінен алып тастау кезінде, сондай-ақ бөлініп шығу арқылы қайта құру кезінде –бөлу балансында немесе тапсыру актісінде көрсетілген тауардың құны, бірақ осындай қосылған құн салығын төлеушінің айналым жасау күні бухгалтерлік есепте көрсетілуге жататын (көрсетілген) баланстық құнынан төмен болмайды;

      қалған жағдайларда – осындай қосылған құн салығын төлеушінің айналым жасау күні бухгалтерлік есепте көрсетілуге жататын (көрсетілген) тауардың баланстық құны болып табылады;

      4) 4-бағанда – оның негізінде бұрын ҚҚС есепке жатқызылған құжаттың атауы;

      5) 5-бағанда – 4-бағанда көрсетілген құжаттың нөмірі;

      6) 6-бағанда – 4-бағанда көрсетілген құжаттың күні;

      7) 7-бағанда – ҚҚС-сыз тауардың құны (салық салынатын айналымның мөлшері);

      8) 8-бағанда - бұрын есепке жатқызылған ҚҚС сомасы;

      9) "Жиыны" бағанда – 3,7 және 8-бағандар бойынша жиынтық сомасы көрсетіледі.

      50. Егер салық тіркелімінде қате деректер көрсетілген жағдайда, қателерді түзеу салық тіркелімі жолдарының тек өзгеріс және (немесе) толықтыру енгізілетін нөмірлері ғана толтырылатын және көрсетілетін салық тіркелімінің нысанын (бұдан әрі - қосымша салық тіркелімі) жасау жолымен жүзеге асырылады.

      Салық тіркеліміне өзгеріс және (немесе) толықтыру енгізу жіберілген қателіктердің сипатына қарай мынадай тәртіппен жүргізіледі:

      1) салық тіркелімінің 2, 4, 5 немесе 6-бағандарында қателіктер табылған жағдайда қосымша салық тіркелімінде тиісті деректемелер көрсетіледі. Бұл ретте, егер қате бір немесе бірнеше бағанда жіберілген жағдайда қосымша салық тіркелімінде көрсетілген бағандардың барлығының деректемелері көрсетіледі;

      2) салық тіркелімінің 3, 7 немесе 8-бағандарында қателіктер табылған жағдайда:

      қосымша салық тіркелімінің 2, 4, 5 және 6-бағандарында салық тіркелімінің 2, 4, 5 және 6-бағандарының деректемелері көрсетіледі;

      қосымша салық тіркелімінің 3, 7 немесе 8-бағандарында салық тіркелімінің 3, 7 немесе 8-бағандарында көрсетілген сомалармен салыстыру бойынша анықталған айырма сомасы көрсетіледі.

      Салық тіркелімінің 3, 7 немесе 8-бағандарының мәндерін азайтуға бағытталған өзгерістер енгізу кезінде анықталған айырма сомасы қосымша салық тіркелімінің 3, 7 немесе 8-бағандарында "–" алу белгісімен көрсетіледі;

      3) салық тіркеліміне қосымша тіркелген актив енгізу қажет болған жағдайда, қосымша салық тіркелімі осы Қағидалардың 49-тармағына сәйкес жасалады. Бұл ретте мұндай қосымша салық тіркелімінде толықтырулар енгізілетін кезең үшін салық тіркеліміндегі соңғы жолдың нөмірінен кейінгі жолдың нөмірі көрсетілуі қажет.

      51. Егер бұрын қосымша салық тіркелімдері жасалған салық тіркеліміне қосымша салық тіркелімі жасалса, онда соңғысы бұрын ұсынылған қосымша салық тіркелімдері ескеріле отырып жасалады.

      52. Қосымша салық тіркеліміне жазбаша негіздеме қоса беріледі, оған қосымша салық тіркелімін жасаған тұлғалар қол қояды және салық төлеушінің мөрімен куәландырылады (ол болған кезде, дара кәсіпкерлік субъектілеріне жататын заңды тұлғаларды қоспағанда):

      1) ЖСН/БСН;

      2) салық тіркеліміне өзгерістердің және (немесе) толықтырулардың енгізілу себептері;

      3) салық тіркелімінің өзгерістер және (немесе) толықтырулардың енгізілетін жолдарының нөмірлері;

      4) жазбаша негіздеменің жасалған күні көрсетіле отырып, қоса беріледі.

      Ескерту. 52-тармақ жаңа редакцияда – ҚР Премьер-Министрінің Бірінші орынбасары – ҚР Қаржы министрінің 31.10.2019 [№ 1197](https://adilet.zan.kz/kaz/docs/V1900019553#z34) (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.